[pic] | AZ EURÓPAI KÖZÖSSÉGEK BIZOTTSÁGA |

Brüsszel, 21.9.2006

COM(2006) 547 végleges

2003/0252 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a

a Tanács által vezetői engedéllyel kapcsolatos európai parlamenti és tanácsi határozat elfogadása céljából kialakított közös álláspontról (átdolgozás)

2003/0252 (COD)

A BIZOTTSÁG KÖZLEMÉNYEAZ EURÓPAI PARLAMENTNEKaz EK-Szerződés 251. cikke (2) bekezdésének második albekezdése alapján a

a Tanács által vezetői engedéllyel kapcsolatos európai parlamenti és tanácsi határozat elfogadása céljából kialakított közös álláspontról (átdolgozás)

1. ELŐZMÉNYEK

A javaslatot az EP és a Tanács felé továbbították: (COM(2003) 621 –2003/0252(COD)) | 2003. december 3. |

Az Európai Gazdasági és Szociális Bizottság által adott vélemény időpontja: | 2004. március 31. |

Az Európai Parlament véleményének (első olvasat) időpontja: | 2005. február 23. |

A közös álláspont elfogadásának időpontja: | 2006. szeptember 18 |

2. A BIZOTTSÁG JAVASLATÁNAK CÉLJA

A Bizottság 2003. október 21-én irányelvjavaslatot fogadott el a vezetői engedéllyel kapcsolatosan; ez a javaslat átdolgozás tulajdonképpen, tehát a vezetői engedélyekről szóló 91/439/EGK irányelv[1] és annak további módosításai helyébe lép. A javaslat fő célkitűzései a következők:

1. a csalás lehetőségeinek csökkentése: a papír alapú vezetői engedély kibocsátási lehetőségének megszűntetése, ehelyett a műanyagkártya-formátum használandó; lehetőség integrált mikroáramkör használatára a vezetői engedélyen; érvényességi idő bevezetése a javaslat alkalmazási időpontját követően kibocsátott minden engedély esetében;

2. a polgárok mozgásszabadságának biztosítása az érvényességi idő bevezetésével és – a hivatásos gépjárművezetők tekintetében – a rendszeres orvosi vizsgálat gyakoriságának harmonizációjával;

3. a közúti biztonság javításának elősegítése : segédmotoros kerékpár vezetésére jogosító vezetői engedély bevezetése; a legnagyobb teljesítményű járműtípusok vezetésére jogosító vezetői engedélyek esetében a fokozatos megszerzés elvének kiterjesztése; minimális követelmények bevezetése a járművezetői vizsga vizsgáztatóinak alapképesítésére és továbbképzésére; az egyediség elvének megerősítése a vezetői engedély birtoklása tekintetében (egy engedély – egy jogosult)

3. MEGJEGYZÉSEK A KÖZÖS ÁLLÁSPONTRÓL

A Tanács 2006. szeptember 18-án a közös álláspontot minősített többséggel elfogadta. A szöveg nem csak a Tanács álláspontját rögzíti, hanem tükrözi a három intézmény 2005. júniusi tárgyalásainak eredményeként megszületett kompromisszumot is. Az Európai Parlament közlekedési és idegenforgalmi bizottságának elnöke levélben tájékoztatta a Tanács elnökét, hogy e feltételek mellett azt javasolná a TRAN-bizottságnak, hogy hagyja jóvá az így kialakított közös álláspontot a második olvasat során.

A Tanács három alkalommal sikertelenül próbálta érvényesíteni e megegyezést blokkoló kisebbség miatt, végül azonban a 2006. március 27-i Közlekedésügyi, Távközlési és Energiaügyi Tanácson egy, a vezetői engedélyek megújítására vonatkozó módosításnak köszönhetően politikai megállapodás körvonalazódhatott. A 7. cikk (2) bekezdését úgy módosították, hogy a vezetői engedélyek érvényességi ideje 15 évig meghosszabbítható legyen. E rendelkezésről tehát nem folyt intézményközi tárgyalás.

E ponton kívül a három intézmény közötti tárgyalás során felmerült, a közös álláspontba foglalt kompromisszum tárgyát képező témakörök a következők:

- a már kiadott vezetői engedélyek lecserélése az irányelv alkalmazásának időpontjától számított 20 éven belül (3. cikk (3) bekezdés);

- a motorkerékpárok esetében a vezetési jogosultság fokozatos megszerzése , nevezetesen két év eltelte az egyik kategóriából a másikba lépés között, és a motorkerékpárokra vonatkozó, korlátozás nélküli vezetési jogosultság közvetlen megszerzésének a 24 éves kor betöltéséhez való kötése. A motorkerékpárra vonatkozó kategóriák elnevezései maradnak azok, amelyeket a Bizottság kezdeti javaslatában ajánlott (4. cikk (3) és (6) bekezdés);

- A vezetői engedély egyediségének elve , amely lehetővé teszi a csalási kísérletek meghiúsítását, és a „jogosítványturizmus” megelőzését eredményezi (7. cikk (5) bekezdés);

- pótkocsis járművek : egynapos képzés vagy gyakorlati vizsga minden 3500 és 4250 kg közötti járműszerelvényre, amennyiben a pótkocsi súlya meghaladja a 750 kg-ot (4. cikk (4) bekezdés b) pontja).

A Bizottság üdvözli a tényt, hogy az intézményközi tárgyalások eredményeként az elfogadott új szabályok hozzájárulnak a gépjárművezetők szabad mozgásához, a közúti biztonsághoz és a csalások megelőzéséhez.

4. KÖVETKEZTETÉS

A Bizottság úgy ítéli meg, hogy a Tanács közös álláspontja nem módosítja javaslatának alapgondolatait, ezért támogatását nyújtja hozzá. Üdvözli a tényt, hogy az álláspont az intézményközi tárgyalások eredményét tükrözi, ami lehetővé teszi a javaslat elfogadását a második olvasat során.

[1] A legutóbb a 2000. szeptember 14-i 2000/56/EK bizottsági irányelvvel (HL L 237., 2000. szeptember 21., 45. o.) módosított, a vezetői engedélyekről szóló, 1991. július 29-i 91/439/EGK tanácsi irányelv (HL L 237., 1991. augusztus 24., 1. o.).